section_heading: Vanjska politika
paragraph_text: mini|desno|220px|Karlo I. bježi iz bitke kod Posade Koristeći tako uvećanu državnu vojnu moć, kralj Karlo Robert se okrenuo svojim europskim susjedima. S Poljskom je sklapio vojni savez protiv Habsburgovaca, 1335. godine koji se ubrzo pretvorio u objavu pobjedničkog rata Svetom Rimskom Carstvu i Austriji. Završetak toga rata 1337. godine povećao je paniku u već uznemirenoj Veneciji i Papinskoj državi zbog kraljeve želje da osvoji Napulj i ujedini oba kraljevstva. Iako su taj plan ove dvije talijanske sile uspjele spriječiti, morale su potvrditi sporazum iz 1334. godine po kojemu će mlađi kraljev sin Andrija, oženiti kraljicu Napulja i postati tamošnji kralj. Najveći kraljev uspjeh bio je sklapanje sporazuma o nastanku personalne unije Hrvatske i Ugarske s Poljskom 1339. godine. Po njemu, nakon smrti poljskog kralja Kazimira III. nasljedio bi ga Karlov najstariji sin Ludovik koji je ujedno bio i nećak poljskog kralja. Ova personalna unija će nastati 1370. godine.<ref>Šišić, Ferdo, Povijest Hrvata, Pregled povijesti hrvatskog naroda 600.-1526., prvi dio, str. 215.